Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 492

4. A laboratóriumokra vonatkozó követelmények 4.1. A laboratóriumok demonstrálják egy módszer teljesítményét az adott szint tartományában, pl. az adott szint felénél, egyszeresénél és kétszeresénél, az ismételt analízisekben elfogadható variációs koefficienssel. Az elfogadási kritériumokat részletesen az 5. pont tartalmazza. 4.2. Egy megerõsítõ módszer esetében a számszerûsítési határnak az adott szint körülbelül egyötödénél kell lennie annak érdekében, hogy az adott szint tartományában elfogadható variációs koefficienseket kapjunk. 4.3. Belsõ minõségellenõrzési intézkedésként rendszeresen kell végezni vak kontrollvizsgálatokat és beállító kísérleteket vagy kontrollminta-elemzést (lehetõleg hitelesített referencia anyagon). 4.4. Adott analízisek vonatkozásában a kompetencia igazolásának legjobb módja a laboratóriumok szakmai felkészültségét felmérõ, laboratóriumok közötti vizsgálatokban való sikeres részvétel. A laboratóriumok közötti vizsgálatokban való sikeres részvétel, pl. a talaj- vagy a szennyvízminták terén, nem feltétlenül bizonyítja az élelmiszer- vagy a takarmányminták területén való jártasságot, amelyek szennyezettségi szintje alacsonyabb. Kötelezõ így folyamatosan résztvenni olyan, laboratóriumok közötti vizsgálatokban, amelyek a dioxinok és a dioxinszerû PCB-k meghatározására irányulnak a megfelelõ takarmány/élelmiszer mátrixokban. 4.5. A laboratóriumokat egy elismert, és az ISO Guide 58-cal összhangban mûködõ testület akkreditálja annak biztosítása céljából, hogy analitikai minõségbiztosítást alkalmazzanak. A laboratóriumokat az EN/ISO/IEC 17025:2000 szabvány szerint kell akkreditálni.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes